Əli miskin bəşərin oxşayan şəfqəti
Əli Allahın adı, sevginin tam-dadı, 
Əli tək-qəriban kəslərin dad-imdadı.  
Əli Yaradanın zatı, sirrin üst qatı, 
Əli qənd ilə şəkərin şirin nabatı.  
Yesən, Əli söz ləzzətin anlarsan dadı!

Əli Tanrının özü, Ədalətin gözü, 
Əli yetim-yesirin ahü-fəğan sözü. 
Əli Rəhmanın Mehriban-Rəhmli surəti,  
Əli miskin bəşərin oxşayan şəfqəti! 
Görsən kaş ey qafil, Əli Rəbbinin adı!

Əli Sübhanın niyyəti, ümid-gümanı, 
Əli günahların təmizlənən ünvanı.  
Əli Sultanın çox möhkəm arxa-dayağı, 
Əli haqqın sorğu-sualı, tək sorağı. 
Bilsən kaş ki, kim bu Əli, ruhi bəqadı!

Əli Varlığın dövləti sığmaz Xəyalə, 
Əli yoxsulların xoş sovqatı Kəmalə.  
Əli Yoxluğun Nuru, var olma səbəbi, 
Əli Muhəmmədin mərifəti-ədəbi.  
Sevsən Həqqi-Əhli-beyti, Əli qaladı! 

Əli Yarın Heydəri, islamın zəfəri, 
Əli müqəddəs quranın ruhu-kədəri.  
Əli Əqlin qüdrəti, fikrin səcdəgahı, 
Əli imanın şərti, dinin qibləgahı.  
Zikr eylər Aşiq, Əli eşqin Kərbəladı! 

Əli Zəhranın, tüm möminlərin mövlası, 
Əli Abbasın, Həsən-Hüseynin ağası.
Əli Zamanın, Zeynəb-Rüqəyyanın dərdi, 
Əli məzlumun qəmi, həqiqətin mərdi. 
Muhəmməd-Əli kimsəsizlərə Atadı!    

Əli Zərgərin şah əsəri, Dürdanəsi,
Əli on dörd nurun Səkinəsi-xanəsi. 
Əli Raufun xeyirxah  ömür yoldaşı.
Əli peyğəmbərin fədakar can qardaşı. 
Şüarımdır Əli, söz qanana mənadı!
Şeirlər